Mark 8:11-20 Tema: Soek jy bewyse?

(Daar is **al hoe meer stemme van ongeloof**  
wat opgaan teen God en sy Woord).

Die koorlede word al hoe meer  
en die blatantheid waarmee God se bestaan ontken word,   
en geloof in Hom afgekraak word, word al hoe intenser.

**Vraag is:**

Glo jy die Woord van God?

Die **Woord is God se boodskap a**an jou.  
Dit is sy persoonlike skrywe aan jou…

**Hy verwag van jou om te hoor** wat Hy sê,  
Markus lê klem op:

**Wie ore het om te hoor**, moet luister na wat die Here sê.

Nou is dit so

**Daar is niemand dower** – as die een wat nie wil hoor nie.  
Daar niemand blinder – as die een wat nie wil sien nie.  
Hierdie beginsel geld vir alle mense.

Lees Mar 8:11-13

Praat jy met **ongelowige mense**  
dan hoor jy: Hulle **soek bewyse**, konkrete bewyse..

**Hoe is dit** dat sommige mense sê: Hulle **sien elke dag bewys** van God  
en ander sien dit nooit raak nie?

**Om ons teksgedeelte te verstaan** moet jy in gedagte hou:

Elke mens word geestelik blind gebore.

**Mense val** in **2 kategorieë**:

* Hulle wat God NOOIT sal ken of sien – verwerp Hom en = ewig blind.
* Dié wat deur die Heilige Gees verlig word om
  + God te sien & te bely – ontvang geestelike insig
  + En in ‘n persoonlike verhouding met Hom te leef.

Feit is: Dié mense wat blind is,

* weet dit nie
* En dit pla hulle glad nie.
* Wanneer geestelike insig vir hulle aangebied word – weier hulle dit.

**Bewyse daarvan**:

* Die ware lig wat elke mens verlig, was aan kom na die wêreld toe.  
  Hy wás in die wêreld – die wêreld het deur Hom tot stand gekom  
  - en tog het die wêreld Hom nie erken nie. Hy het na sy eiendom   
  toe gekom, en tog het sy eie mens Hom nie aangeneem nie. (Joh 1:9-11)
* Van die skepping van die wêreld af kan ‘n mens uit die werke van God   
  duidelik aflei dat sy krag ewigdurend is en dat Hy waarlik God is,   
  hoewel dit dinge is wat ‘n mens nie met die oog kan sien nie.  
  Vir hierdie mense is daar dus geen verontskuldiging nie, omdat,  
  al weet hulle van God, hulle Hom nie as God eer en dank nie.   
  Met hulle redenasies bereik hulle niks nie, en deur hulle gebrek  
  aan insig bly hulle in die duister. (Rom 1:20-21)
* Die mens wat nie die Gees van God het nie, aanvaar nie die dinge  
  van die Gees van God nie. Vir hom is dit onsin. Hy kan dit ook nie  
  verstaan nie, omdat dit geestelik beoordeel moet word. (1 Kor 2:14)
* (Ef 4:18 praat van die heidene) … hulle verstand is verduister en   
  hulle het geen deel aan die lewe wat God skenk nie, omdat   
  hulle hardnekkig in hulle onkunde volhard.

**Wat dra by tot dié mense se geestelike blindheid?**

1 Sonde

Toe Jesus Christus na die wêreld gekom het,   
het daar ‘n skeiding plaasgevind:

Die lig het na die wêreld tot gekom,   
en tog het die mense eerder die duisternis as die lig liefgehad. (Joh 3:19)

2 Satan

Paulus skryf aan die Korintiërs

As die evangelie wat ons verkondig, tog nog met ‘n sluier bedek is,  
is dit bedek net die dié wat verlore gaan.  
Hulle is die ongelowiges,  
 wie se verstand deur die god van hierdie wêreld verblind is,  
sodat hulle die lig van die evangelie nie kan sien nie (2 Kor 4:3-4)

Terug in ons teks.

**Markus se hooftema** is:

Die Koninkryk van God het in Jesus Christus aangebreek

Sedert **Johannes die Doper**

* **Jesus se koms** aangekondig het,
* En aangewys het: ”Daar is die Lam van God”,

het die Joodse leiers, in besonder die Fariseërs en Sadduseërs,  
Jesus teë gestaan en sy leer verwerp.

**Hulle het** geweier om in Hom te glo **ten spyte van** Johannes se aankondiging,  
 tsv Jesus se wonderwerke,  
 tsv Sy se prediking,.

Hulle was **sienend blind, horende doof**.  
Hulle wou hulle eie oë en ore nie glo nie.  
Hulle het in hul ongeloof mekaar opgesweep  
en in hul geestelik blindheid volhard.

Die teksgedeelte leer 4 eienskappe van mense met geestelike blindheid.  
Hulle

1. soek die duisternis op
2. vloek die Lig
3. beweeg al dieper in die duisternis in
4. God gee hul oor aan hul goddeloosheid

**1 Hulle soek die duisternis op.**

Daar kom toe Fariseërs wat met Jesus begin redeneer.  
Om Hom op die proef te stel, wou hulle van Hom ‘n   
wonderteken uit die hemel hê. (Mark 8:11)

**Lees jy dieselfde gedeelte in Matteus**,   
sien jy dat die Sadduseërs was ook by. (Mat 16:1-4).

**Van nature het die 2 groepe nie langs dieselfde vuur** gesit nie.  
Hulle het mekaar gekritiseer en selfs verag.

Maar **in Jesus het hulle ‘n gemeenskaplike vyand** gevind  
en skielik deel van dieselfde bende.

Die **Sadduseërs** was vanuit die Aristokrate:  
Die hoof en hoëpriester het uit hul geledere gekom.  
Baie van hulle het ‘n fortuin gemaak uit handeldryf by die tempel  
(geldwisselaars en verkoop van offerdiere).

Die **Fariseërs was uit die werkersklas**.  
Meeste van hulle het hul eie beroep beoefen  
bv. Paulus was tentmaker. (Hand 18:3)

**Skrifgeleerdes en priesters het uit beide partye gekom**. (Mat 3:7, 15:12, Mark 2:16; 3:6; Joh 7:32, 8:3-6, 9:40-41)  
Hulle was konserwatief   
en het die Rabbynse tradisie gelyk gestel aan die Woord van God.  
Hulle het Judaïsme fanaties beskerm teen heidense invloed.

Die **Sadduseërs het ‘n veer gevoel vir die Joodse tradisie.**

* Hulle het maklik geloofs, ekonomies en politieke kompromieë  
  gemaak.
* Alhoewel hul gesê het dat hul in Skrif glo, het hulle dit so vergeestelik  
  dat die betekenis verlore geraak het.
* Hulle was liberaal en materialisties.
* Nie geglo aan onsterflikheid, bestaan van engele, opstanding uit dood  
  of enige iets bonatuurlik.

Bewys hiervan: Hand 23:6-9 waar die 2 groepe so aan die stry raak   
dat die een groep Paulus vryspreek nadat hy uitgeroep het: “dat die dooies weer sal opstaan”

**Matteus gebruik ‘n lidwoord slegs voor die Fariseërs**  
wat aandui dat hulle die voorbokke was.  
 “Die blindes lei die blindes”

**2 Hulle haat die Lig**

Geestelike blinde mense haat die lig.  
Want die Lig, wys die sonde in hul lewens uit.

En so kom die skeiding; die lig het na die wêreld toe gekom,   
en tog het die mense eerder die duisternis as die lig liefgehad,  
want hulle dade was sleg.

Elkeen wat kwaad doen, haat immers die lig  
en kom nie na die lig toe nie,   
sodat sy dade nie aan die kaak gestel moet word nie. (Joh 3:19-20)

Ons teks leer:

Hulle het met Jesus begin redeneer om Hom op die proef te stel:  
Hulle wou van Hom ‘n wonderteken uit die hemel hê. (Mark 8:11)

KHA

**Mans in Israel is sonder eerbied en respek gebore**.  
Dit is tipies van die eer en skande kultuur van baie nasies.

**Mans moes eer en respek verdien**.  
Dit het tydens strydgesprekke plaasgevind.

‘n **Persoon sou ‘n opmerking** teenoor ‘n ander maak  
waarna daar ‘n strydgesprek gevolg het.  
Die een wat as oorwinnaar uit die stryd tree  
het eerbied en respek verdien.

Terug in ons teks

Die **Fariseërs en Sadduseërs het nie regtig ‘n teken verwag nie**.  
Sou Jesus ‘n wonderteken uit die hemel gedoen het,  
sou hulle dit gewoon nie geglo het nie.  
Hulle het al hoeveel tekens gesien…

Hulle **het nie Jesus se bonatuurlike krag ontken** nie  
maar hulle het nie geglo dat dit van God kom nie.  
Hulle het Hom selfs beskuldig dat dit met die hulp van Satan is,  
dat Hy wonderwerke doen.

(Daar was **Joodse bygeloof** wat geleer het:  
duiwels kan aardse wonderwerke doen  
maar net God kan hemelse wonders bewerk.)

Hulle **wou ‘n wonderteken in die lug sien** -  
**wat hulle geglo het Jesus nie in staat** was om te doen nie,  
en daardeur wou hulle bewys dat sy boodskap en mag  
nie van God kom nie.

**Publiek sou dit Jesus diskrediteer**  
en hulle sou as oorwinnaars uit die stryd tree.

**Wat gebeur hier?**

Die **Fariseërs e**n hul bondgenote **vra ‘n teken** uit die hemel.

Die **grootste teken uit die hemel staan mens groot voor** hulle.  
Hulle blindheid maak dat hulle dit nie raaksien nie.

Met **Jesus se besoek** as baba aan die tempel  
het **Simeon al geprofeteer**:

*Kyk, hierdie Kindjie is bestem tot ‘n val en ‘n opstanding van baie  
in Israel en tot ‘n teken wat weerspreek sal word*. (Luk 2:34)

**Omdat die Joodse geloofsleiers** **geweier het om Jesus te erken  
as God se teken** (Seun van God) uit die hemel,  
kon hulle nie enige van Jesus se aardse wonderwerke herken  
as God se werk nie.

Ten spyte van dat hulle dit met hul eie oë gesien het.

**Fisiese waarneming help nie vir geestelike blindheid** nie.  
Al het hul 100x meer tekens en meer dramatiese wonderwerke gesien,  
sou dit hulle nie gehelp het nie.

**Jesus se opstanding uit die dood** het dit bewys.

**3 Hulle beweeg dieper in die sonde in**

**Jesus het sy vraestellers se harte en motief geken**.  
Hulle was daar om Hom in ‘n strik te vang  
en nie om bekeerlinge van Hom te word nie.

**Geen wonderteken** sou hulle bekeer nie.

In die **Matteus weergawe** het Jesus gesê dat  
geen ander **teken as die van Jona** sou aan hulle gegee word nie.

Ook hierdie teken het die Joodse leiers nie reg gelees nie.

**Na Jesus se opstanding** uit die dood,   
het **hulle die soldate omgekoop** om te sê:  
“Die dissipels het in die nag gekom en sy liggaam gesteel”. (Mat 28:11-15)

**4 God gee hul oor aan hul eie goddeloosheid**.

Vers 13 leer:

*Jesus het hulle daar laat staan,*   
weer in die skuit geklim en na die oorkant van die see toe gegaan

Die **Griekse werkwoord** beteken:  
 om iets agter te laat of te verlaat (abandon) en weg te gaan

**Wat leer ons hieruit?**

Wie **ore het om te hoor moet luister** wat Jesus leer.  
Glo wat die Gees jou in die Woord van God leer.  
**Leef in sy lig**  
**Moenie slimmer** as God wil wees  
**deur meer bewyse te soek** as wat Hy reeds vir jou gegee het,  
en elke dag nog gee.

Amen